A V E S. 127 
flavae, intermixto ad basin rubore. Rectrices virides , virore ad apicem in fla- 
vum vergente. Frons etiam coerulea. 
Non solum psittacorum pennae sunt electricae , sed et omnium avium 
calefactas plumas, uti mammalium pilos electricos vidi. 
Linnaeus olim psittacum accipitrum familiae ob incurvum rostrum junxerat. 
Sec nec rapax carnivorum ingenium omnibus abest. Vidi Ao. 1790. psittacu- 
lam caudatam , statura psittaci alexandri, sed absque ullo torque , et viridem 
totam, rostro pedibusque cinereis, perjuvenem, uti dixerunt, quam cavea 
continuo concludere oportuit, quoniam aliam caveam operculo ligneo tectam 
continuo arrodebat, et inclusas aviculas prehendere conabatur. Asseveratum- 
que mihi est, aliquando aviculam ab illo comprehensam cerebrumque abli- 
guritum esse. Qua in re proinde cum laniis convenit. Obtuli postea aviculam 
mortuam , quam non tetigit. Dedi fringillam coelibem , quae timida volitavit. 
Psittacus non cupide insectatus est , sed lente et quasi per otium caput versus 
ilam extendit, et extremam alam prehendit. Pennas potius evellit, ungues 
praerosit , et ad axillas mordendo leniter, quasi sanguinem gustare visa est. 
CROTOPHAG A. 
Ix mea maxilla superior tantum gibba, carinata dorso, et valde compressa, 
absque ullis angulis. Nares nullo modo perviae. Mandibula inferior margi- 
nibus scindentibus subincurvis, basi nihil gibbi habet, ut in icone Catesbaei. 
Rostrum quoque proportione longius , quam in ista. 
CORVUS CORAX. 
Minr nunc ita distinguitur : C. corpore atronitente , rostri apice subin- 
curvo , cauda semirhombea. Novam etiam iconem paravi. Omnes enim 
peccant; praecipue Daubentoniana , cujus rostrum nimis est gracile, caudae 
forma aliena, pedes cinerei. Buffonius utique dicit, rostrum in quibusdam 
individuis validius et magis convexum esse; et juxta Darrerium feminae rostrum 
debilius est. 
Nescio an Suecicae species aliter se habeant, an error sit quem omnes 
Liunaei sectatores sine examine receperunt. Meus corvus corax saltem caudam 
habet semirhombeam , subcuneatam , corone autem aequalem , rectricibus ne- 
quaquam acutis. 
